smcproject/ml-wiki-sentences huggingface dataset:
വടക്ക് ഒറിഗൺ , കിഴക്കും വടക്ക് കിഴക്കും നെവാഡ , തെക്കുകിഴക്ക് അരിസോണ , പടിഞ്ഞാറ് പസഫിക് മഹാസമുദ്രം എന്നിവ അതിർത്തികളായുള്ള ഈ സംസ്ഥാനത്തിന്റെ തെക്ക് മെക്സിക്കൻ സംസ്ഥാനമായ ബാഹ കാലിഫോർണിയയുമായി അന്തർദേശീയ അതിർത്തി പങ്കിടുന്നു.
Main article: List of rivers of California
സെൻട്രൽ വാലി പ്രൊജക്ട്, കാലിഫോർണിയ സ്റ്റേറ്റ് വാട്ടർ പ്രൊജക്ട് എന്നീ രണ്ടു ജല പദ്ധതികളുടെ ഭാഗമായി കാലിഫോർണിയയിലെ മിക്ക നദികളിലും അണക്കെട്ടുകൾ പണിതിട്ടുണ്ട്.
ഈ പദ്ധതികൾ വഴി സെൻട്രൽ വാലിയിലെ കാർഷികമേഖലയിലും വടക്കേ കാലിഫോർണിയയിൽ നിന്നു തെക്കൻ കാലിഫോർണിയയിലെ ജലലഭ്യത കുറഞ്ഞ ഭാഗത്തേയ്ക്കും വെള്ളമെത്തിക്കുന്നു.
സംസ്ഥാനത്തിന്റെ തീരങ്ങൾ, നദികൾ മറ്റു ജലസ്രോതസ്സുകള് എന്നിവ കാലിഫോർണിയ കോസ്റ്റൽ കമ്മീഷന്റെ കീഴിലാണ്.
സംസ്ഥാനത്തെ രണ്ടു പ്രധാന നദികൾ സക്രമെന്റോ നദി യും സാൻ ജോവ്ക്വിൻ നദി യുമാണ്.
അവ സെൻട്രൽ വാലിയിലൂടെയും സിയാറ നിവാഡയുടെ പടിഞ്ഞാറെ മലഞ്ചെരുവുകളിലൂടെയും ഒഴുകി സാൻഫ്രാൻസിസ്കോ ഉൾക്കടലിലൂടെ പസഫിക് സമുദ്രത്തിൽ പതിക്കുന്നു.
സമുദ്രത്തിലെത്തുന്നതിനു മുമ്പ് അനേകം പോഷക നദികൾ ഈ രണ്ടു നദികളിലും ചേരുന്നുണ്ട്.
ഈ പോഷകനദികളിൽ പ്രധാനം പിറ്റ് നദി , ട്യൂലുമ്നേ നദി , ഫെദർ നദി എന്നിവയാണ്.
മറ്റു പ്രധാന നദികൾ ഈൽ നദി , സലിനാസ് നദി എന്നിവയാകുന്നു.
ഇവയിൽ ഈൽ നദിയാണ് സംസ്ഥാനത്തെ വലുതും അണക്കെട്ടുകൾ ഇല്ലാത്തുതും.
മൊഹാവി നദി മൊഹാവി മരുഭൂമി യിലൂടെ ഒഴുകുന്നു.
സാന്റാ അന നദി ട്രാൻസ് വേഴ്സ് മലനിരകളെ തഴുകി ഒഴുകി ദക്ഷിണ കാലിഫോർണിയെ രണ്ടായി പകുത്തുകൊണ്ട് പസഫിക് സമുദ്രത്തിൽ പതിക്കുന്നു.
ക്ലാമത്ത് നദി , ട്രിനിറ്റ നദി എന്നിവ വടക്കെ അതിർത്തിയിലൂടെ ഒഴുകുന്നു.
മറ്റൊരു പ്രധാന നദിയായ കൊളറാഡൊ നദി അരിസോണയുടെ തെക്കുകിഴക്കായി ഒഴുകുന്നു.
പട്ടണങ്ങൾ സാക്രമെന്റോ ലോസ് ആഞ്ചലസ് സാൻ ഡിയേഗോ സാൻ ഫ്രാൻസിസ്കോ സാൻ ഓസെ ലോങ് ബീച്ച് ഓക്ക് ലാന്റ് അനഹൈം മറ്റ് ലിങ്കുകൾ California വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് ഗവണ്മെന്റ് State of California Official Web site 2007 California Vehicle Code Archived 2007-05-19 at the Wayback Machine വിനോദ സഞ്ചാരം മറ്റുള്ളവ U.S. Census Bureau Archived 2009-12-28 at the Wayback Machine Native Tribes, Groups, Language Families and Dialects of California Counting California California Historical Society cultural sites index Archived 2007-04-27 at the Wayback Machine Economic Research Service, USDA - California State Archived 2009-07-24 at the Wayback Machine List of official California State Insignia (symbols) from the California State Library USGS real-time, geographic, and other scientific resources of California Map of California watersheds.
Archived 2007-06-05 at the Wayback Machine
അവലംബം ↑ ↑ http://www.census.gov/popest/states/NST-ann-est.html 2007 Population Estimates 1 2 http://www.usgs.gov/state/state.asp?
State=CA ↑ ↑ ↑ ↑ ↑ Preceded by വിസ്കോൺസിൻ യു.എസ്. സംസ്ഥാനങ്ങൾ സംസ്ഥാനപദവി ലഭിച്ച ക്രമത്തിൽ 1850 സെപ്റ്റംബർ 9ന് പ്രവേശനം നൽകി (31ആം) Succeeded by മിനസോട്ട
ഇവാൻപാ സൗരോർജ്ജ വൈദ്യുത പദ്ധതി ഇംഗ്ലീഷ് വിലാസം https://ml.wikipedia.org/wiki/Ivanpah_Solar_Power_Facility
അമേരിക്കയിൽ കാലിഫോർണിയയിലുള്ള മൊഹാവി മരുഭൂമിയിൽ ലാസ് വേഗസിൽനിന്ന് 64 കിലോമീറ്റർ തെക്കുപടിഞ്ഞാറ് സ്ഥിതി ചെയ്യുന്ന ഒരു  ഭീമൻ സോളാർ പവർ പ്ലാന്റ് ആണ് ഇവാൻപാ സൗരോർജ വൈദ്യുത പ്ലാന്റ് .
392 മെഗാവാട്ട് വൈദ്യുതി ഉൽപ്പാദിപ്പിക്കാൻ ശേഷിയുള്ള ഈ പവർ പ്ലാന്റിൽ മൂന്നുലക്ഷം ഹീലിയോസ്റ്റാറ്റ് ദർപ്പണങ്ങളാണ് വിന്യസിച്ചിരിക്കുന്നത്.
2010ൽ ആരംഭിച്ച പദ്ധതിയുടെ നിർമ്മാണം ഇപ്പോൾ അവസാന ഘട്ടത്തിലാണ്.
2.18 ബില്യൺ ഡോളർ നിർമ്മാണച്ചെലവാണ് ഈ പദ്ധതിക്കായി പ്രതീക്ഷിക്കുന്നത്.
എൻആർജി എനർജി ഗ്രൂപ്പാണ് ഇതിലെ പ്രധാന നിക്ഷേപകർ.
ഘടനയും പ്രവർത്തനവും View of Ivanpah Solar Electric Generating System from Yates Well Road, The Clark Mountain Range can be seen in the distance.
മൂന്നു വലിയ സോളാർ തെർമൽ പവർ പ്ലാന്റുകളാണ് ഇവാൻപായിലുള്ളത്.
പ്ലാന്റുകളിലുള്ള ഹീലിയോസ്റ്റാറ്റ് ദർപ്പണങ്ങൾ സൂര്യപ്രകാശത്തെ അതിന്റെ മധ്യത്തിൽ സ്ഥാപിച്ചിട്ടുള്ള റിസീവറിലേക്കു കേന്ദ്രീകരിക്കുന്നു.
റിസീവറുകളിൽ സംഭരിച്ചിട്ടുള്ള ജലത്തെ ഈ താപോർജം ഉപയോഗിച്ച് നീരാവിയാക്കി മാറ്റുകയും ഈ നീരാവി ഉപയോഗിച്ച് ഒരു സ്റ്റീം ടർബൈൻ പ്രവർത്തിപ്പിക്കുകയും ചെയ്യും.
തുടർന്നുള്ള പ്രവർത്തനങ്ങൾ ഒരു സാധാരണ താപവൈദ്യുത നിലയത്തിൽ നടക്കുന്നതുപോലെത്തന്നെയാണ്.
4000 ഏക്കറിലായി പരന്നുകിടക്കുകയാണ് ഈ ഭീമൻ പവർസ്റ്റേഷൻ.
പരിസ്ഥിതി പ്രശ്നം
മരുഭൂമികളിൽ കാണുന്ന ഒരിനം ആമകളുടെ ആവാസവ്യവസ്ഥയെ പ്രതികൂലമായി ബാധിക്കുമെന്ന് പരിസ്ഥിതി പ്രവർത്തകർ മുന്നറിയിപ്പ് നൽകിയിരുന്നു.
പുരസ്കാരങ്ങൾ കോൺസൻട്രേറ്റിംഗ് സോളാർ പവർ (സി.എസ്.പി) - പ്രോജക്ട് ഓഫ് ദി ഇയർ അവാർഡ് അവലംബം ↑ ↑ ↑ {{ cite news }} : | format= requires | url= ( help ) ↑ ↑ പുറം കണ്ണികൾ Ivanpah Solar Power Facility website Archived 2013-01-11 at the Wayback Machine Brightsource energy official website Ivanpah Solar Electric Generating System Archived 2019-06-15 at the Wayback Machine
സയൺ നാഷണൽ പാർക്ക് ഇംഗ്ലീഷ് വിലാസം https://ml.wikipedia.org/wiki/Zion_National_Park
യു.എസ്.എയുടെ തെക്ക് പടിഞ്ഞാറ് ഭാഗത്ത് യൂട്ടാ യിലാണ് സയൺ നാഷണൽ പാർക്ക് സ്ഥിതി ചെയ്യുന്നത്.
229 ചതുരശ്ര മൈൽ വിസ്താരമുള്ള ഈ പ്രദേശത്തിന്റെ ഏറ്റവും വലിയ ആകർഷണം സയൺ കാന്യൻ എന്ന മലയിടുക്കാണ് .
24 കിലോമീറ്റർ നീളത്തിൽ 800 മീറ്ററോളം ആഴത്തിൽ നവാജോ മണൽക്കുന്നിനെ കുറുകെ മുറിച്ച് കൊണ്ട് ഈ മലയിടുക്ക് സ്ഥിതി ചെയ്യുന്നു.
കൊളറാഡോ പീഠഭൂമി , ഗ്രേറ്റ് ബേസിൻ, മൊഹാവി മരുഭൂമി എന്നിവയുടെ സംഗമ സ്ഥാനത്താണ് ഈ ദേശീയോദ്യാനം സ്ഥിതിചെയ്യുന്നത്.
ഈ പ്രദേശത്ത് അപൂർവ്വമായ പല സസ്യ-ജീവ ജാലങ്ങളും കാണപ്പെടുന്നു.
289 ഇനം പക്ഷികൾ , 75  ഇനം സസ്തനികൾ (  19 ഇനം വവ്വാലുകൾ ഉൾപ്പെടെ) എന്നിവ കൂടാതെ  32 ഇനം ഉരഗങ്ങളും ഇവിടെ കാണപ്പെടുന്നു.
മരുഭൂമികൾ,നദീതടങ്ങൾ,വനപ്രദേശങ്ങൾ, പൈൻകാടുകൾ എന്നിവ ഉൾപ്പെട്ടതാണ് ഇവിടത്തെ ഭൂപ്രകൃതി.
8,000 വർഷങ്ങൾക്ക് മുൻപേ തന്നെ ഈ പ്രദേശത്ത് മനുഷ്യവാസം ഉണ്ടായിരുന്നതായി കരുതപ്പെടുന്നു.
1919 നവംബർ 19 നാണ് ഈ പ്രദേശത്തെ നാഷണൽ പാർക്ക് ആയി പ്രഖ്യാപിച്ചത്.
മേരി ഹണ്ടർ ആസ്റ്റിൻ
മേരി ഹണ്ടർ ആസ്റ്റിൻ ഒരു അമേരിക്കൻ എഴുത്തുകാരിയായിരുന്നു.
തെക്കുപടിഞ്ഞാറേ അമേരിക്കയിലെ ആദ്യകാല പരിസ്ഥിതി എഴുത്തുകാരിയായിരുന്നു അവർ.
അവരുടെ ജീവിതകാലം 1868 മുതൽ 1934 വരെയായിരുന്നു.
ഒരു പ്രത്യേക ഭൂപ്രദേശത്തുള്ള സസ്യജന്തുജാലങ്ങളെ സംബന്ധിച്ചുള്ള അവരുടെ ഒരു ക്ലാസിക് നോവലായിരുന്നു 1903ൽ എഴുതപ്പെട്ട "ദ ലാന്റ് ഓഫ് ലിറ്റിൽ റെയ്ൻ".
ദക്ഷിണ കാലിഫോർണിയ യിലെ ഹൈ സിയേറയുടെയും മൊഹാവി മരുഭൂമിയുടെയും ഇടയിലുള്ള പ്രദേശത്തെ നിഗൂഢതയുടേയും അദ്ധ്യാത്മികതയുടേയും സ്‌മരണയുണർത്തുന്ന ഒരു നോവലായിരുന്നു ഇത്.
മേരി ഹണ്ടർ ആസ്റ്റിൻ 1868 സെപ്റ്റംബർ 9 ന് ഇല്ലിനോയിയിലെ കാർലിൻവില്ലെയിൽ മാതാപിതാക്കളുടെ 6 മക്കളിൽ നാലാമത്തെയാളായി ജനിച്ചു.
മാതാപിതാക്കൾ ജോർജ്ജും സൂസന്ന ഗ്രഹാം ഹണ്ടറുമായിരുന്നു.
ബ്ലാക്ക്ബേൺ കോളജിൽ നിന്ന് 1888 ൽ ബിരുദമെടുത്തു.
അവരുടെ കുടുംബം അതേ വർഷം കാലിഫോർണിയയിലേയ്ക്കു താമസം മാറ്റുകയും സാൻ ജോക്വിന് താഴ്വരയിൽ തറവാട് പടുത്തുയർത്തുകയും ചെയ്തു.
1891 മെയ് മാസം 18 ന് കാലിഫോർണിയ യിലെ ബർക്കിലി യിൽ വച്ച് മേരി ആസ്റ്റിൻ, സ്റ്റാഫോർഡ് വാലെയ്സ് ആസ്റ്റിനെ വിവാഹം കഴിച്ചു.
17 വർഷങ്ങൾ മേരി ആസ്റ്റിൻ, മൊഹാവി മരുഭൂമിയിലെ തദ്ദേശീയ ഇന്ത്യൻ ജീവിതത്തെക്കുറിച്ച്  പ്രത്യേക പഠനങ്ങൾ നടത്തിയിരുന്നു.
അവർ ഒരു നല്ല നോവലെഴുത്തുകാരിയും കവിയും, നിരൂപകയും നാടകകൃത്തും അതുപോലെ തന്നെ ഒരു സ്ത്രീവിമോചനവാദിയുമായിരുന്നു.
തദ്ദേശീയ ഇന്ത്യാക്കാരുടേയും സ്പാനീഷ്-അമേരിക്കക്കാരുടേയും അവകാശങ്ങൾക്കു വേണ്ടി അവർ എല്ലായ്പ്പോഴും വാദിച്ചിരുന്നു.
കാലിഫോർണിയൻ മരുഭൂമിയെക്കുറിച്ചു പ്രതിപാദിക്കുന്ന " ദ ലാന്റ് ഓഫ് ലിറ്റിൽ റെയ്ൻ" എന്ന നോവലിലൂടെയാണ് മേരി ആസ്റ്റിൻ കൂടുതലായി ഓർമ്മിക്കപ്പെടുന്നത്.
തദ്ദേശീയ ഇന്ത്യൻ ജീവിതം പ്രതിപാദിക്കുന്ന അവരുടെ ദ ആറോ മേക്കർ എന്ന നാടകം ന്യൂയോർക്കിലെ ന്യൂ തീയേറ്ററിൽ 1911 ൽ അവതരിപ്പിച്ചിരുന്നു.
Mary Hunter Austin wrote about her Independence, CA home in The Land of Little Rain .
1934 ആഗസ്റ്റ് 13 ന് ന്യൂ മെക്സിക്കോയിലെ സാൻറാ ഫിയിൽ വച്ച് മേരി ആസ്റ്റിൻ ഇഹലോകവാസം വെടിഞ്ഞു.
അവരെ ആദരിക്കുന്നതിനായി സിയേറാ നിവാദാ യിലെ പർവ്വതത്തിന് മൌണ്ട് മേരി ആസ്റ്റിൻ എന്നു നാമകരണം ചെയ്യപ്പെട്ടിരുന്നു.
കാലിഫോർണിയ യിൽ അവർ വളരെക്കാലം ജീവിച്ചിരുന്ന വീടിന് 8.5 മൈൽ അകലെയാണ് ഈ പർവ്വതത്തിന്റെ സ്ഥാനം.
1939 ൽ അവരുടെ ഒരു ജീവചരിത്രം പ്രസിദ്ധീകരിക്കപ്പെട്ടു.
എഴുത്തുജോലികളുടെ പട്ടിക The Land of Little Rain (1903), an account of the California Desert.
1512203 full-text edition (Internet Archive) The Basket Woman (1904), a book of Indian myths and fanciful tales for children.
2555698 Isidro (book) (1905), a romance of Mission days.
3717385 The Flock (1906), an account of the shepherd industry of California.
2555575 Santa Lucia (1908), a novel.
1512269 Lost Borders, the people of the desert (1909).
814150 The Arrow Maker – A Drama in Three Acts (1911).
4451334 A Woman of Genius (1912).
8017340 Fire: a drama in three acts (1914) The Ford (1917).
45843360 The Trail Book (1918).
986472 The Young Woman Citizen (1918).
2065042 No. 26 Jayne Street (1920).
10214415 The American Rhythm (1923).
1511998 The Land of Journeys' Ending (1924).
1079532 Everyman's Genius (1925).
1512126 Lands of the Sun (1927).
1260910 താവോസ് പ്യൂബ്ലോ (1930).
3244279 എക്സ്പിരിയൻസസ് ഫേസിംഗ് ഡെത്ത് (1931).
1196907 സ്റ്റാറി അഡ്വഞ്ചർ (1931).
985871 എർത്ത് ഹൊറൈസൺ (1932), autobiography.
283674 നോൺ-ഇംഗ്ലീഷ് റൈറ്റിംഗ്സ് II: Aboriginal The Cambridge History of American Literature Volume III Chapter XXXII pp. 610–34 (1933) ക്യാൻ പ്ലെയർ ബി ആൻസ്വേർഡ്?
1512050 വൺ-സ്മോക്ക സ്റ്റോറീസ് (1934).
3740559 വൺ ഹണ്ട്രഡ് മൈൽസ് ഓണ് ഹോർസ്ബാക്ക് (1887, 1963) (first published essay 1887, re-published posthumously).
5176720 കാക്റ്റസ് തോൺ (1927, 1988) (written ca. 1927, the novella was published posthumously).
17767275 പുറമേനിന്നുള്ള കണ്ണികൾ Mary Hunter Austin എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about മേരി ഹണ്ടർ ആസ്റ്റിൻ at Internet Archive മേരി ഹണ്ടർ ആസ്റ്റിൻ public domain audiobooks from LibriVox The Austins' house , now California Historical Landmark 229 Mary Austin page , with links to works and reviews.
Mary Austin at Find a Grave The Land of Little Rain at the Library of Congress (scanned images and text) Mary Hunter Austin Collection at the Autry National Center മേരി ഹണ്ടർ ആസ്റ്റിൻ at Goodreads അവലംബം 1 2 From 1921 through 1930 Fire and The Arrow Maker were produced outdoors in Tahquitz Canyon near Palm Springs, California .
See: ↑ OCLC 17287569 and 593527817 ↑ Performed as an outdoor pageant at Tahquitz Canyon , Palm Springs, California in 1921.
OCLC 464581464 and 811404022
ജോഷ്വാ ട്രീ ദേശീയോദ്യാനം
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിൽ സ്ഥിതിചെയ്യുന്ന ഒരു ദേശീയോദ്യാനമാണ് ജോഷ്വാ ട്രീ ദേശീയോദ്യാനം .
1994-ൽ യു.എസ്. കോൺഗ്രസ് കാലിഫോർണിയ മരുഭൂമി സംരക്ഷണ നിയമം (പബ്ലിൿ ലോ103-433) പാസാക്കിയതോടുകൂടിയാണ് ഇതിന് യു.എസ്. ദേശീയോദ്യാന പദവി ലഭിക്കുന്നത്.
ഇതിനു മുമ്പ് 1936മുതൽക്കെ ഈ പ്രദേശത്തെ യു.എസ്. ദേശീയ സ്മാരകമായി സംരക്ഷിച്ചുവന്നിരുന്നു.
തദ്ദേശീയമായി കാണപ്പെടുന്ന ജോഷ്വാ മരങ്ങളിൽനിന്നുമാണ് (Yucca brevifolia) ഈ ദേശീയോദ്യാനത്തിന് അതിന്റെ പേര് ലഭിച്ചിരിക്കുന്നത്.
790,636 ഏക്കർ (1,235.37 ച മൈ; 3,199.59 കി.m 2 ) ആണ് ദേശീയോദ്യാനത്തിന്റെ ആകെ വിസ്തൃതി.
ഇതിൽ 429,690 ഏക്കർ (173,890 ഹെ) , വനഭൂമിയായി പ്രഖ്യാപിച്ചിരിക്കുന്നു.
സാൻ ബെർണാർഡിനൊ , റിവർസൈഡ് എന്നീ കൗണ്ടികളിലായി വ്യാപിച്ചുകിടക്കുന്ന ഈ ദേശീയോദ്യാനത്തിൽ രണ്ട് മരുപ്രദേശങ്ങൾ സ്ഥിതിചെയ്യുന്നു.
ഇവരണ്ടും രണ്ട് ഉന്നതികളിലായതിനാൽ, അവയുടെ ആവാസവ്യവസ്ഥകളിലും ഈ വ്യത്യാസം പ്രകടമാണ്.
ഉയരത്തിലായി മൊഹാവി മരുഭൂമിയും , താഴെയായി കൊളറാഡൊ മരുഭൂമിയുമാണ് ഈ ദേശീയോദ്യാനത്തിൽ പെടുന്നത്.
ദേശീയോദ്യാനത്തിന്റെ തെക്ക്-പടിഞ്ഞാറേ വക്കിലായി ലിറ്റിൽ സാൻ ബെർണാർഡിനൊ മലനിരകളും അതിരിടുന്നു.
BCE 8000 നും 4000 നും ഇടയിൽ ഇവിടെ അധിവസിക്കുകയും വേട്ടയാടുകയും ചെയ്ത പിന്റോ സംസ്കാരത്തിലെ ജനങ്ങളാണ് പിൽക്കാലത്ത് ജോഷ്വ ട്രീ ദേശീയോദ്യാനമായി മാറിയ സ്ഥലത്തും പരിസരത്തുമുണ്ടായിരുന്ന ആദ്യകാല താമസക്കാർ.
1930 കളിൽ പിന്റോ ബേസിനിൽ നിന്ന് കണ്ടെത്തിയ അവരുടെ ശിലായുധങ്ങളും കുന്തമുനകളും സൂചിപ്പിക്കുന്നത് അവർ വിനോദത്തിനായുള്ള വേട്ടയാടൽ നടത്തുകയും കാലികമായി വളരുന്ന സസ്യങ്ങൾ ശേഖരിക്കുകയും ചെയ്യുന്നുവെന്നാണെങ്കിലും അവയെക്കുറിച്ച് വളരെക്കുറച്ച് അറിവുകളേയുള്ളൂ.
പിൽക്കാല നിവാസികളിൽ സെറാനോ , കഹ്വില്ല , ചെമെഹ്വേവി അമരിന്ത്യൻ ജനതകൾ ഉൾപ്പെടുന്നു.
മൂന്നുകൂട്ടരും ആദിവാസികളല്ലാത്തവർ, പിന്നീട് ട്വന്റൈനൈൻ പാംസ് എന്ന് വിളിച്ചിരുന്നിടത്തെ, പ്രത്യേകിച്ച് ഒയാസിസ് ഓഫ് മാരയിലെ ജലാശയങ്ങൾക്കു സമീപത്തുള്ള ചെറിയ ഗ്രാമങ്ങളിൽ താമസിച്ചിരുന്നു.
വേട്ടയാടി ഉപജീവനം കഴിച്ചിരുന്ന അവർ പ്രധാനമായും സസ്യഭക്ഷണങ്ങളെ ആശ്രയിച്ചിക്കുകയും അനുബന്ധമായി ചെറിയ വേട്ടമൃഗങ്ങൾ, ഉഭയജീവികൾ, ഉരഗങ്ങൾ എന്നിവയെ ഭക്ഷണമാക്കുകയും മരുന്നുകൾ, വില്ലുകൾ, അമ്പുകൾ, കൊട്ടകൾ, ദൈനംദിന ജീവിതത്തിലെ മറ്റ് വസ്തുക്കൾ എന്നിവ നിർമ്മിക്കുന്നതിന് മറ്റ് സസ്യങ്ങളേയും ഉപയോഗിച്ചിരുന്നു.
നാലാമത്തെ ഗ്രൂപ്പായ മൊഹാവെസ് കൊളറാഡോ നദിക്കും പസഫിക് തീരത്തിനുമിടയിലുള്ള പാതകളിലൂടെ സഞ്ചരിക്കുമ്പോൾ പ്രാദേശിക വിഭവങ്ങൾ ഉപയോഗിച്ചു.
ഇരുപത്തിയൊന്നാം നൂറ്റാണ്ടിൽ,  ദേശീയോദ്യാനത്തിനു സമീപത്തുള്ള പ്രദേശത്ത് ട്വന്റിനയൻ പാംസ് ബാൻഡ് ഓഫ് മിഷൻ ഇന്ത്യൻസ് എന്ന പേരിൽ ഈ നാല് വിഭാഗം ജനങ്ങളിൽ ചെറിയൊരു വിഭാഗം താമസിക്കുന്നതോടൊപ്പം ചെമെഹുവേവി വർഗ്ഗക്കാരുടെ പിൻഗാമികൾക്ക് ട്വന്റിനയൻ പാംസിൽ ഒരു റിസർവേഷൻ സ്വന്തമായുമുണ്ട്.
2003-ലെ ലാൻഡ്‌സാറ്റ് ചിത്രത്തിൽ ജോഷ്വ ട്രീ നാഷണൽ പാർക്ക്
1772-ൽ പെഡ്രോ ഫേജസിന്റെ നേതൃത്വത്തിലുള്ള ഒരു കൂട്ടം സ്പെയിൻകാർ, സാൻ ഡീഗോയിലെ ഒരു മിഷനിൽനിന്ന് ക്രിസ്തുമതത്തിലേയ്ക്കു പരിവർത്തനം ചെയ്യുന്നതിനിടെ ഓടിപ്പോയ തദ്ദേശീയരെ പിന്തുടരുന്നതിനിടെയാണ് ജോഷ്വ ട്രീ പ്രദേശം ആദ്യമായി യൂറോപ്യൻ കുടിയേറ്റക്കാരുടെ കാഴ്ചയിൽപ്പെട്ടത്.
1823 ആയപ്പോഴേക്കും മെക്സിക്കോ സ്പെയിനിൽ നിന്ന് സ്വാതന്ത്ര്യം നേടുകയും, അന്നത്തെ അൾട്ടാ കാലിഫോർണിയയിലെ ലോസ് ഏഞ്ചൽസിൽ നിന്നുള്ള ഒരു മെക്സിക്കൻ പര്യവേഷണ സംഘം  ഈഗിൾ പർവതനിരകൾ വരെ കിഴക്ക് ഭാഗത്തേക്ക് പര്യവേക്ഷണം നടത്തിയതായി കരുതപ്പെടുന്നു.
മൂന്നു വർഷത്തിനുശേഷം, ഒരു കൂട്ടം അമേരിക്കൻ രോമവ്യാപാരികളേയും പര്യവേക്ഷകരേയും നയിച്ചുകൊണ്ട്  ജെഡെഡിയ സ്മിത്ത്  അടുത്തുള്ള മൊഹാവി ട്രയലിലുടനീളം സഞ്ചരിക്കുകയും താമസിയാതെ മറ്റുള്ളവരും ഇതിനെ പിന്തുടർന്ന് എത്തുകയും ചെയ്തു.
അതിനുശേഷം രണ്ട് പതിറ്റാണ്ടിനുശേഷം, മെക്സിക്കൻ-അമേരിക്കൻ യുദ്ധത്തിൽ (1846-48) അമേരിക്ക മെക്സിക്കോയെ പരാജയപ്പെടുത്തുകയും കാലിഫോർണിയയും ഭാവിയിലെ ദേശീയോദ്യാനപ്രദേശവും ഉൾപ്പെടെയുള്ള മെക്സിക്കോയുടെ യഥാർത്ഥ പ്രദേശത്തിന്റെ പകുതിയോളം ഏറ്റെടുക്കുകയും ചെയ്തു.
നിരവധി ജീവജാലങ്ങൾ ഈ ദേശീയോദ്യാനത്തിൽ വസിക്കുന്നുണ്ട്.
വിവിധയിനം പക്ഷികൾ, പല്ലികൾ , അണ്ണാന്മാർ തുടങ്ങിയവയെ പകൽസമയത്ത് അനായാസമായി കാണാൻ സാധിക്കും.
എന്നിരുന്നാലും മരുപ്രദേശങ്ങളിൽ മൃഗങ്ങൾ കൂടുതൽ സജീവമാകുന്നത് രാത്രികാലങ്ങളിലാണ്.
ഇത്തരം നിശാജീവികളിൽ പ്രധാനമായും പാമ്പുകൾ , ബിഗ് ഹോൺ ഷീപ്പ് , കംഗാരു എലികൾ , സൊയോട്ട് , ലിൻക്സ് , കറുത്തവാലൻ ജാക്ക്രാബിറ്റ് മുതലായവ ഉൾപ്പെടുന്നു.
ജോഷ്വാ ദേശീയോദ്യാനത്തിൽ കാണപ്പെടുന്ന ജീവികൾ ഉയർന്ന വേനലിനേയും, തീവ്രമായ ജലദൗർലഭ്യത്തെയും അതിജീവിക്കാൻ പ്രാപ്തരാണ്.
ചെറിയ സസ്തനികളും, പാമ്പുകളും ഉയർന്ന താപനിലയിൽനിന്നും രക്ഷനേടാൻ ഭൂമിക്കടിയിൽ അഭയം പ്രാപിക്കുന്നു.
ഇത്തരം ജീവികൾ തങ്ങളുടെ ശരീരത്തിലെ ജലവും വളരെ കാര്യക്ഷമമായി ഉപയോഗിക്കാൻ പ്രാപ്തരാണ്.
എന്നിരുന്നാലും ഇവിടത്തെ  ചെറു അരുവികളും ഉറവകളും മറ്റും അനേകം മൃഗങ്ങളുടെ നിലനിൽപ്പിന് അത്യാവശ്യമായി വരുന്നുണ്ട്.
ചിത്രശാല ജോഷ്വാട്രീ ദേശീയോദ്യാനം, 2003ലെ ഒരു ലാൻഡ്സാറ്റ് ദൃശ്യം ജോഷ്വാ മരങ്ങൾ ദേശീയോദ്യാനത്തിലെ ഒരു പർവതാരോഹകൻ റിയൽ ഹിഡൺ വാലിയിലെ പാറക്കൂട്ടങ്ങൾ ഓൾഡ് റോക്ക് പാറ ദേശീയോദ്യാനത്തിലെ ഒരു സൂര്യാസ്തമയ ദൃശ്യം അവലംബം 1 2 Error: No report available for the year 2013 when using { { NPS area } } ↑ ↑ ↑ ↑ ↑ ↑ Dilsaver 2015 , pp. 28–29.
sfn error: no target: CITEREFDilsaver2015 ( help ) ↑ Dilsaver 2015 , pp. 31–33.
sfn error: no target: CITEREFDilsaver2015 ( help ) ↑ ↑
ഡെത് വാലി ദേശീയോദ്യാനം
അമേരിക്കൻ ഐക്യനാടുകളിലെ കാലിഫോർണിയ - നെവാഡ സംസ്ഥാന അതിർത്തിയിൽ സ്ഥിതിചെയ്യുന്ന അത്യുഷ്ണമേഖലയായ ഒരു ദേശീയോദ്യാനമാണ് ഡെത് വാലി ദേശീയോദ്യാനം അഥവാ മരണ താഴ്വര ദേശീയോദ്യാനം (ഇംഗ്ലീഷ്: Death Valley National Park ).
ഊഷരമായ ഗ്രേറ്റ് ബേസിനും , മൊഹാവി മരുഭൂമിയുടെയും ഇടയിലായണ് ഈ പ്രദേശത്തിന്റെ സ്ഥാനം.
മൊഹാവി മരുഭൂമിയുടെ വടക്കുപടിഞ്ഞാറൻ ഭാഗം ദേശീയോദ്യാനത്തിൽ പെടുന്നു.
മരുഭൂമികളുടെ പ്രത്യേകതകളായ ലവണ സമതലങ്ങൾ , മണൽ കൂനകൾ , ബാഡ് ലാൻഡുകൾ , താഴ്വരകൾ, ഗിരികന്ദരങ്ങൾ, പർവ്വതനിരകൾ എന്നിവയെല്ലാം ഇവിടെ കാണപ്പെടുന്നു.
ഈ ദേശീയോദ്യാനത്തിന് അന്താരാഷ്ട്ര സംരക്ഷിത ജൈവമണ്ഡലം എന്ന പദവിയും ലഭിച്ചിട്ടുണ്ട്.
ഉദ്യാനത്തിന്റെ 91% ഭൂമിയും വനഭൂമിയായി പ്രഖ്യാപിച്ചിരിക്കുന്നു.
അമേരിക്കയിലെ ദേശീയോദ്യാനങ്ങളിൽ വെച്ച്, ഏറ്റവും നിമ്നതിയിലുള്ളതും ഏറ്റവും ഉഷ്ണമേറിയതും, വരണ്ടതുമായ ദേശീയോദ്യാനമാണ് ഡെത് വാലി.
പടിഞ്ഞാറൻ അർദ്ധഗോളത്തിലെ സമുദ്രനിരപ്പിൽനിന്നും ഏറ്റവും താഴെയുള്ള രണ്ടാമത്തെ ബിന്ദുവായ ബാഡ്വാട്ടർ സമതലം ഈ ദേശീയോദ്യാനത്തിലാണുള്ളത്.
സമുദ്രനിരപ്പിൽനിന്നും 282 അടി (86 മീ) താഴ്ചയിലാണിത്.
മരുഭൂമിയിലെ പ്രതികൂല കാലാവസ്ഥയുമായി പൊരുത്തപ്പെട്ട ജീവികൾ ഇവിടെ കണ്ടുവരുന്നു.
ക്രിയോസോട് കുറ്റിച്ചെടി , ബിഗ് ഹോൺ ഷീപ്പ് , കയോട്ടി , ഡെത് വാലി പപ്ഫിഷ് തുടങ്ങിയവ അത്തരം ചില ജീവികളാണ്.
ചിത്രശാല ഡെത് വാലി പ്രദേശത്തിന്റെ ഒരു ആകാശദൃശ്യം ഡെത് വാലിയിലെ മണൽകുന്നുകൾ ഐബെക്സ് മലനിരകൾ ഡെത് വാലിയിലെ മെസ്ക്വീറ്റ് മണൽകുന്നുകൾ കയ്യോട്ടി എന്നയിനം കുറുക്കൻ ഇതും കാണുക ഡെത് വാലി അവലംബം ↑ Error: No report available for the year 2012 when using { { NPS area } } ↑ ↑ ↑ ↑
കേൺ കൗണ്ടി
കേൺ കൗണ്ടി , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തു സ്ഥിതിചെയ്യുന്ന ഒരു കൗണ്ടിയാണ്.
2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ കൗണ്ടിയിലെ ജനസംഖ്യ  839,631 ആയിരുന്നു.
ബേക്കേർസ്ഫീൽഡിലാണ് ഇതിന്റെ കൗണ്ടി സീറ്റ്.
ബേക്കേർസ്‍ഫീൽഡ് CA മെട്രോപ്പൊളിറ്റൻ സ്റ്റാറ്റിസ്റ്റിക്കൽ പ്രദേശവും ഉൾപ്പെടുന്നതാണ് കേൺ കൗണ്ടി.
ഇത് മദ്ധ്യ താഴ്‍വരയുടെ തെക്കേ അറ്റം വരെ നീണ്ടു കിടക്കുന്നു.
8,161.42 ചതുരശ്ര മൈൽ (21,138.0 ചതുരശ്ര കിലോമീറ്റർ) പ്രദേശത്തായി വ്യാപിച്ചു കിടക്കുന്ന ഈ കൌണ്ടി, പടിഞ്ഞാറേയ്ക്ക് കോസ്റ്റ് റേഞ്ചസിന്റെ തെക്കൻ ചരിവിലേയ്ക്കും  കിഴക്കു വശത്തേയ്ക്ക്  കിഴക്കൻ സിയേറ നെവാഡയുടെ തെക്കൻ ചരിവുകൾക്ക് അപ്പുറത്തേയ്ക്ക് മൊഹാവി മരുഭൂമി യിലേയ്ക്കും റിഡ്ജ്ക്രെസ്റ്റ് നഗരംവരെയും വ്യാപിച്ചു കിടക്കുന്നു.
കൌണ്ടിയിലെ ഏറ്റവും വടക്കുള്ള നഗരം ഡെലാനോ ആണ്.
അതിന്റെ തെക്കൻ പ്രദേശങ്ങൾ ലെബെക്കിന് അപ്പുറത്തേയ്ക്കു് ഗ്രേപ്‍വൈനിലേയ്ക്കും തുടർന്ന് ആന്റിലോപ് താഴ്‍വ രയുടെ വടക്കേ അറ്റത്തേയ്ക്കുമായി വ്യാപിച്ചു കിടക്കുന്നു.
കൌണ്ടിയുടെ സമ്പദ്ഘടന പ്രധാനമായും കാർഷികമേഖല, പെട്രോളിയം ഖനനം എന്നിവയുമായി ബന്ധപ്പെട്ടിരിക്കുന്നു.
എഡ്വാർഡ്സ് എയർഫോഴ്സ് ബേസ് , ചൈന ലേക്ക് നേവൽ വെപ്പൺസ് സ്റ്റേഷൻ , മൊഹാവി എയർ ആന്റ് സ്പേസ് പോർട്ട് തുടങ്ങി ശക്തമായ വ്യോമ, ബാഹ്യാകാശ, സൈനിക സാന്നിധ്യവും ഇവിടെയുണ്ട്.
ജനസംഖ്യാ വളർച്ചയുടെ കാര്യമെടുത്താൽ അമേരിക്കൻ ഐക്യനാടുകളിലെ ഏറ്റവും വേഗത്തിൽ വളരുന്ന പ്രദേശങ്ങളിലൊന്നാണ് ഇത്.
ജലവിതരണ പ്രശ്നങ്ങളും മോശം അന്തരീക്ഷ വായുവുമാണ് ഇവിടുത്തെ കാര്യമായ പ്രശ്നങ്ങൾ.
അവലംബം 1 2 Physical Features of Kern County .
County of Kern.
Accessed: 07-22-2010.
ആൻറിലോപ് താഴ്വര ഇംഗ്ലീഷ് വിലാസം https://ml.wikipedia.org/wiki/Antelope_Valley
ആൻറിലോപ് താഴ്വര , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ , വടക്കൻ ലോസ് ആഞ്ചലസ് കൗണ്ടി യിലും കേൺ കൗണ്ടി യുടെ തെക്കുകിഴക്കൻ ഭാഗങ്ങളിലുമായി സ്ഥിതിചെയ്യുന്ന ഒരു താഴ്വരയാണ്.
ഇത് മൊഹാവി മരുഭൂമി യുടെ പടിഞ്ഞാറൻ അഗ്രഭാഗമായി രൂപപ്പെട്ടിരിക്കുന്നു.
തെഹാചാപി , സാൻ ഗബ്രിയേൽ പർവ്വതനിര കൾക്കിടയിലാണ് ആൻറിലോപ് താഴ്വര സ്ഥിതി ചെയ്യുന്നത്.
ലങ്കാസ്റ്റർ (കാലിഫോർണിയ)
ലങ്കാസ്റ്റർ , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ , ലോസ് ഏഞ്ചൽസ് കൗണ്ടി യിൽ, ആൻറിലോപ്പ് താഴ്വര യിൽ സ്ഥിതിചെയ്യുന്ന ഒരു ചാർട്ടർ നഗരമാണ്.
2013 ലെ കണക്കനുസരിച്ച് കാലിഫോർണിയയിലെ 31 ആമത്തെ വലിയ നഗരമായിരുന്നു ലങ്കാസ്റ്റർ.
തെക്കൻ അയൽ നഗരമായ പാംഡെെയിലു മായിച്ചേർന്നുള്ള ഒരു ഇരട്ട നഗര കോംപ്ലക്സിന്റെ ഭാഗമാണ് ലങ്കസ്റ്റർ.
ഇവ രണ്ടും ചേർന്ന് ആൻറിലോപ് താഴ്വര യിലേയും തെക്കൻ മൊഹാവി മരുഭൂമി യിലേയും പ്രധാന നഗരങ്ങളായിത്തീരുന്നു.
ലങ്കാസ്റ്റർ നഗരം, ലോസ് ആഞ്ചലസ് നഗരകേന്ദ്രത്തിൽനിന്ന് 70 മൈൽ (110 കിലോമീറ്റർ) വടക്കുഭാഗത്തായി (ഹൈവേ വഴി) കേൺ കൗണ്ടി വിഭജന രേഖയ്ക്കു സമീപത്തായി സ്ഥിതി ചെയ്യുന്നു.
ടിപ്പി ഹെഡ്രെൻ
നതാലീ കൈ “ടിപ്പി” ഹെഡ്രെൻ (ജനനം: 1930, ജനുവരി 19) ഒരു അമേരിക്കൻ അഭിനേത്രി, മൃഗസംരക്ഷണപ്രവർത്തക, മുൻ ഫാഷൻ മോഡൽ എന്നീ നിലകളിൽ പ്രശസ്തയായ വനിതയാണ്.
അവരുടെ 20 കളിൽ ഒരു പ്രശസ്ത ഫാഷൻ മോഡലായിരുന്ന ടിപ്പി, ലൈഫ് , ഗ്ലാമർ തുടങ്ങിയ മാഗസിനുകളുടെ മുഖച്ചിത്രമായി അക്കാലത്തു അച്ചടിച്ചുവന്നിരുന്നു.
1961 ൽ ഒരു വാണിജ്യ ടെലിവിഷൻ പരിപാടിയിൽ സംബന്ധിക്കവേ സംവിധായകൻ ആൽഫ്രഡ് ഹിച്ച്കോക്കാണ് ടിപ്പിയിലെ നടിയെ ആദ്യമായി കണ്ടെത്തിയത്.
1963 ൽ പുറത്തിറങ്ങിയ സസ്പെൻസ് ത്രില്ലറായ ദ ബേർഡ്സ് , മനശാസ്ത്ര നാടകീയ ചലച്ചിത്രമായ മാർനീ എന്നീ രണ്ടു ചിത്രങ്ങളിലൂടെ അവർക്ക് ലോകവ്യാപകമായ അംഗീകാരം ലഭിച്ചിരുന്നു.
ദ ബേർഡ്സ് എന്ന ചിത്രത്തിലെ പ്രകടനത്തിന് ഒരു ഗോൾഡൻ ഗ്ലോബ് പുരസ്കാരം ലഭിച്ചു.
ചാർലി ചാപ്ലിൻറെ അവസാന ചിത്രമായ എ കൌണ്ടസ് ഫ്രം ഹോങ്കോങ് (1967), അലക്സാണ്ടർ പെയ്നിന്റെ രാഷ്ട്രീയ ആക്ഷേപഹാസ്യചിത്രമായ സിറ്റിസൺ റൂത്ത് (1996) ഡേവിഡ് ഒ. റസ്സലിന്റെ അസ്‌തിത്വവാദ കോമഡിയായ ഐ ഹാർട്ട് ഹക്കാബീസ് (2004) ഉൾപ്പെടെ ഏകദേശം 80 ചലച്ചിത്രങ്ങളിലും ടെലിവിഷൻ പരിപാടികളിലും ടിപ്പി ഭാഗഭാക്കായിരുന്നു.
ലോക സിനിമയ്ക്ക് അവർ നൽകിയ സംഭാവനകൾക്കു പാരിതോഷികമായി ജൂലിയസ് വെർനെ അവാർഡു നൽകുകയും ഹോളിവുഡ് വാക്ക് ഓഫ് ഫെയിമിൽ ഉൾപ്പെടുത്തുന്നതിന് അർഹത നേടുകയും ചെയ്തു.
1969 ൽ ആഫ്രിക്കയിൽവച്ച് രണ്ടു സിനിമകളുടെ ചിത്രീകരണവേളയിലാണ് ടിപ്പി ഹെഡ്രെന്റെ മൃഗസംരക്ഷണത്തിനുള്ള ശക്തമായ പ്രതിബദ്ധത ആരംഭിക്കുന്നത്.
വന്യജീവികളുടെ പ്രത്യേകിച്ച് ആഫ്രിക്കൻ സിംഹങ്ങളുടെ പരിതാപകരമായ അവസ്ഥ പുറംലോകത്ത് അവതരിപ്പിക്കുന്നതിൽ അവർ വിജയിച്ചു.
വന്യജീവി സംരക്ഷണ അവബോധം ജനങ്ങളിൽ സൃഷ്ടിക്കുന്നതിനും, റോർ (1981) എന്ന സിനിമ വെള്ളിത്തിരയിലെത്തിക്കുന്നതിനുമായി ഏകദേശം 11 വർഷങ്ങളോളം ചിത്രീകരണപ്രവർത്തനങ്ങൾ‌ക്കായി ചിലവഴിക്കുകയുണ്ടായി.
1983 ൽ 80 ഏക്കർ (32 ഹെക്ടർ) വിസ്തീർണ്ണമുള്ള ‘ ദ ഷമ്പാല പ്രിസർവ്വ് ’ എന്ന വന്യജീവി സങ്കേതം പരിരക്ഷിക്കുന്നതിനെ പിന്തുണയ്ക്കുന്നതിനായി ‘ ദ റോർ ഫൌണ്ടേഷൻ ’ എന്ന പേരിൽ സ്വന്തമായി ലാഭേച്ഛയില്ലാത്ത ഒരു സംഘടന ആരംഭിച്ചു.
ഇത് സിംഹങ്ങളുടേയും കടുവകളുടേയും പരിപാലനവും സംരക്ഷണവും തുടരുന്നതിനു പ്രചോദനമായിത്തീർന്നു.
ഭൂകമ്പങ്ങൾ , ചുഴലിക്കാറ്റുകൾ , ക്ഷാമം, യുദ്ധം എന്നിവയെത്തുടർന്നുള്ള ദുരിതാശ്വാസ പ്രവർത്തനങ്ങൾ നടത്താനായി ഹെഡ്രെൻ ലോകമെങ്ങും സഞ്ചരിച്ചിരുന്നു.
അമേരിക്കയിൽ വിയറ്റ്നാമീസ്-അമേരിക്കൻ ഫാഷൻ സലൂണുകളുടെ വികസനത്തിലും അവരുടെ പങ്ക് പ്രധാനമായിരുന്നു.
1930, ജനുവരി 19 ന് മിന്നസോട്ടയിലെ ന്യൂ ഉൽമിൽ , ബെർനാർഡ് കാൾ, ഡെറോത്തിയ ഹെൻറിയേറ്റ (മുൻകാലത്ത്, എക്ഹാർഡട്ട്) ഹെഡ്രെന്റെയും പുത്രിയായി ജനിച്ചു.
ഔദ്യോഗിക ജീവിതത്തിലേറെക്കാലവും ഹെഡ്രെന്റെ ജനന വർഷം റിപ്പോർട്ട് ചെയ്യപ്പെട്ടത് 1935 എന്നായിരുന്നു.
എന്നാൽ 2004 ൽ അവർ യഥാർഥത്തിൽ 1930 ൽ ജനിച്ചതായി വെളിപ്പെടുത്തിയിരുന്നു.
( മിന്നെസോട്ട ഹിസ്റ്റോറിക്കൽ സൊസൈറ്റിയിലെ ജനന രജിസ്ട്രേഷൻ സൂചികയുമായി ഇതു പൊരുത്തപ്പെടുന്നുണ്ട്).
അവളുടെ പിതാവു വഴിയുള്ള പ്രപിതാമഹീമഹന്മാർ സ്വീഡിഷ് കുടിയേറ്റക്കാരായിരുന്നു, അതേസമയം അമ്മയുടെ വംശാവലി ജർമനും നോർവീജിയനുമാണ്.
അവരുടെ പിതാവ് മിനസോട്ടയിലെ , ലഫായെറ്റിൽ ഒരു ചെറിയ ഡിപ്പാർട്ട്മെന്റ് സ്റ്റോർ നടത്തിയിരുന്നു.
ചെറുപ്പകാലത്ത് "ടിപ്പി" എന്ന വിളിപ്പേരിലാണ് അവർ അറിയപ്പെട്ടിരുന്നത്.
അവർക്ക് നാലു വയസ് പ്രായമുള്ളപ്പോൾ മാതാപിതാക്കളോടൊപ്പം മിന്നിയാപോളിസിലെത്തി .
ഡിപ്പാർട്ട്മെന്റ് സ്റ്റോറുമായി ബന്ധപ്പെട്ട ഫാഷൻ ഷോകളിൽ കൌമാരകാലത്ത് അവർ പങ്കെടുത്തിരുന്നു.
അവർ ഒരു ഹൈസ്ക്കൂൾ വിദ്യാർത്ഥിനിയായിരിക്കെ മാതാപിതാക്കൾ കാലിഫോർണിയയിലേയ്ക്കു മാറിത്താമസിച്ചു.
ഇരുപതാം ജന്മദിനത്തിൽ ഹെഡ്രെൻ ന്യൂയോർക്ക് നഗരത്തിലേക്ക് ഒരു ടിക്കറ്റ് വാങ്ങി യാത്രചെയ്യുകയും എലീൻ ഫോർഡ് ഏജൻസിയിൽ ചേരുകയും ചെയ്തു.
ഈ വർഷത്തിനകം തന്നെ അനൗദ്യോഗിക ചിത്രമായ " ദ പെറ്റി ഗേൾ " എന്ന മ്യൂസിക്കൽ കോമഡി ചിത്രത്തിൽ ആദ്യമായി പ്രാധാന്യമില്ലാത്ത ഒരു വേഷത്തിൽ പ്രത്യക്ഷപ്പെട്ടു.
അഭിമുഖങ്ങളിൽ അവർ ' ദി ബേർഡ് ' എന്ന ചിത്രത്തെ താൻ ഔദ്യോഗികമായി ആദ്യം അഭിനയിച്ച ചിത്രമായി പരാമർശിക്കാറുണ്ട്.
അക്കാലത്ത് നിരവധി സിനിമാ വാഗ്ദാനങ്ങൾ ലഭിച്ചിരുന്നെങ്കിലും ഹെഡ്റൻ അഭിനയത്തിൽ താല്പര്യം കാണിച്ചിരുന്നില്ല.
കാരണം ആ രംഗത്തു വിജയിക്കാൻ ബുദ്ധിമുട്ടാണെന്ന് അവർ കരുതിയിരുന്നു.
1950 കളിലും 1960 കളിലും വളരെ വിജയകരമായി മോഡലിംഗ് രംഗത്ത് അവർ ശോഭിക്കുകയും ‘ ലൈഫ് ’, ദ സാറ്റർഡേ ഈവിംഗ് പോസ്റ്റ് , മക്കോൾസ് , ഗ്ലാമർ തുടങ്ങിയ പ്രശസ്ത മാഗസിനുകളുടെ മുഖചിത്രങ്ങളിൽ പ്രത്യക്ഷപ്പെട്ടു.
1961 ൽ നടൻ പീറ്റർ ഗ്രിഫീത്തുമായുള്ള 7 വർഷത്തെ വിവാഹബന്ധത്തിനുശേഷം ഹേഡ്രൻ വിവാഹമോചനം നേടുകയും മകൾ മെലാനീ ഗ്രിഫിത്തുമായി കാലിഫോർണിയയിലേക്ക് മടങ്ങുകയും ഷെർമാൻ ഓക്സിൽ വിലയേറിയ ഒരു വീട് വാടകയ്ക്കെടുക്കുകയും ചെയ്തു.
ന്യൂയോർക്കിലുണ്ടായിരുന്ന കാലത്തെ പോലെ തന്റെ കരിയറിൽ തുടരാൻ കഴിയുമെന്ന് അവർ കരുതിയെങ്കിലും അങ്ങനെയല്ലായിരുന്ന സംഭവിച്ചതെന്ന് അവർ പിന്നീട് ഓർമ്മിച്ചിരുന്നു.
ഔദ്യോഗികജീവിതം ആൽഫ്രഡ്ഹിച്ച്കോക്കുമായുള്ള സഹകരണം കണ്ടെത്തൽ (1961)
1961 ഒക്ടോബർ 13 ന് ഒരു ഏജന്റിൽ നിന്നും ഹെഡ്രെന് ഒരു കോൾ വരുകയും ഒരു നിർമ്മാതാവിന് അവരോടൊപ്പം പ്രവർത്തിക്കാൻ താത്പര്യമുണ്ടെന്ന് അറിയിക്കുകയും ചെയ്തു.
അത് പ്രശസ്ത സംവിധായകനും നിർമ്മാതായവുമായിരുന്ന ആൽഫ്രെഡ് ഹിച്കോക്കാണെന്നും അവരെ അറിയിച്ചു.
ദ റ്റുഡേ ഷോ എന്ന ടെലിവിഷൻ പരിപാടിയിൽ സെഗോ എന്ന ഡയറ്റ് പാനീയത്തിലെ ഹെഡ്രൻ ഉൾപ്പെട്ട വാണിജ്യ പരസ്യം നിരീക്ഷിക്കുകയായിരുന്ന ഹിച്ച്കോക്ക്, അവരുമായി ഏഴ് വർഷത്തെ കരാറിൽ ഒപ്പുവെയ്ക്കാൻ സമ്മതിച്ചു.
അവരുടെ ആദ്യ സമാഗമത്തിൽ, ഇരുവരും ഏറെ കാര്യങ്ങളെക്കുറിച്ചു സംസാരിച്ചുവെങ്കിലും ഹെഡ്രെനുവേണ്ടി നീക്കിവച്ചിരിക്കുന്ന കഥാപാത്രത്തെക്കുറിച്ചുമാത്രം സംസാരിക്കുകയുണ്ടായില്ല.
ആൽഫ്രഡ് ഹിച്കോക്ക് പ്രെസെന്റ്സ് എന്ന ടെലിവിഷൻ പരമ്പരക്ക് വേണ്ടിയായിരുന്നു അതെന്നുള്ളത് ബോദ്ധ്യപ്പെടുന്നത് അനേക ആഴ്ചകൾക്കു ശേഷമായിരുന്നു.
ഹിച്കോക്ക് പിന്നീട് പറഞ്ഞു, "അവരുടെ വ്യക്തിപരമായ ആകാരം എങ്ങനെയുണ്ടെന്നു പ്രാഥമികമായി ഞാൻ പരിഗണിച്ചതേയില്ല.
ഏറ്റവും പ്രധാനപ്പെട്ടത് അവർ സ്ക്രീനിൽ എങ്ങനെ പ്രത്യക്ഷപ്പെടുന്നുവെന്നുള്ളതായിരുന്നു, എനിക്ക് ഉടൻ തന്നെ അവരെ ഇഷ്ടപ്പെടുകയും ചെയ്തു.
അവരിൽ മുൻകാലതാരങ്ങളായിരുന്ന ഐറിൻ ഡണ്ണെ , ഗ്രെയിസ് കെല്ലി , ക്ലൌഡെറ്റ് കോൾബാർട്ട് തുടങ്ങിയവരേപ്പോലെ ഉന്നത നിലവാരമുള്ള സ്ത്രീകളുടെ, ഇന്ന് തികച്ചും അപൂർവ്വമായ, ആ ശൈലീസ്പർശമുണ്ടായിരുന്നു”.
ഹിച്ച്കോക്ക് ടിപ്പി ഹൈഡ്രനെ സമഗ്രമായ കളർ സ്ക്രീൻ പരീക്ഷണങ്ങൾക്കു വിധേയയാക്കി.
അത് രണ്ടു ദിവസം നീണ്ടുനിന്നതും 25,000 ഡോളർ ചെലവിട്ടുള്ളതുമായിരുന്നു.
ഹിച്ച്കോക്കിന്റെ മുൻ സിനിമകളായ റെബേക്ക , നോട്ടോറിയസ് , ടു കാച്ച് എ തീഫ് തുടങ്ങിയ ചിത്രങ്ങളിൽനിന്നുള്ള ഭാഗങ്ങൾ, നടൻ മാർട്ടിൻ ബാൽസമിനൊപ്പം ചെയ്തു കാണിച്ചു.
ബാൽസം പറഞ്ഞതനുസരിച്ച്, അവർക്കു വളരെ ബുദ്ധുമുട്ട് അനുഭവപ്പെട്ടിരുന്നുവെങ്കിലും ഓരോ വരികളും അവർ ശ്രദ്ധയോടെ പഠിക്കുകയും, എല്ലാ ചലനങ്ങളും അവരുടേയായ രീതിയിലും ഏറ്റവും നന്നായി ചെയ്യാനും ശ്രമിച്ചിരുന്നു.
ഹെഡ്രന്റെ സ്വകാര്യജീവിതത്തിന് അനുയോജ്യമായ വസ്ത്രങ്ങൾ രൂപകൽപ്പന ചെയ്യുവാനും ഹിച്ചകോക്ക് തന്റെ കോസ്റ്റ്യൂം ഡിസൈനറായിരുന്ന എഡിത് ഹെഡിനോട് ആവശ്യപ്പെടുകയും വ്യക്തിപരമായി വീഞ്ഞും നല്ല ഭക്ഷണം കഴിക്കുവാനും ഉപദേശിച്ചിരുന്നു.